เลขาฯ ยูเอ็น เตือนเศรษฐกิจโลกฟื้นตัวจากโควิดไม่เท่าเทียมกัน 
Poorer countries are seeing their slowest growth in a generation and need debt relief and financing, says Antonio Guterres
นายกูเทอเรซ กล่าวในวันจันทร์ที่การประชุม World Economic Forum ซึ่งปีนี้จัดขึ้นผ่านวิดีโอออนไลน์เนื่องจากการระบาดใหญ่ โดยระบุว่า ปัญหาที่เกิดจากอัตราเงินเฟ้อสูง นโยบายการคลังแบบหดตัว การขึ้นอัตราดอกเบี้ย รวมทั้งราคาอาหารและพลังงานที่เพิ่มขึ้น ส่งผลกระทบต่อทั่วทุกมุมโลกและสกัดกั้นการฟื้นตัวทางเศรษฐกิจ โดยเฉพาะอย่างยิ่งในประเทศรายได้ต่ำและปานกลาง เลขาธิการใหญ่ยูเอ็น กล่าวว่า การฟื้นตัวของประเทศต่าง ๆ ยังคงเปราะบางและไม่เท่าเทียม โดยประเทศรายได้ต่ำต่างเผชิญกับการชะลอตัวทางเศรษฐกิจครั้งใหญ่ในรอบหลายสิบปีและจำเป็นต้องได้รับความช่วยเหลือด้านการบรรเทาหนี้และการเงิน นายกูเทอเรซเรียกร้องให้มีการปฏิรูประบบการเงินโลกเพื่อให้กระจายประโยชน์ไปถึงทุกประเทศ เมื่อวันพฤหัสบดีที่แล้ว องค์การอนามัยโลกระบุว่า 90% ของประเทศทั่วโลกยังคงไม่สามารถบรรลุตามเป้าหมายการฉีดวัคซีนให้แก่ประชาชนให้ถึง 40% ภายในสิ้นปีที่แล้ว โดยเฉพาะในแอฟริกา ที่ซึ่งประชากรราว 1,000 ล้านคนยังคงไม่ได้รับวัคซีนโควิดเข็มแรก เลขาธิการใหญ่ยูเอ็น กล่าวว่า หากเรายังไม่สามารถฉีดวัคซีนให้กับทุกคนได้ ก็มีโอกาสที่ไวรัสสายพันธุ์ใหม่จะกลับมาระบาดอีกครั้ง ส่งผลกระทบต่อวิถีชีวิตและเศรษฐกิจต่อไปไม่รู้จบ